**Adóelőleg-nyilatkozat az első házasok kedvezményének érvényesítéséről**

A nyilatkozat benyújtásának éve: ⎕⎕⎕⎕

**(Kérjük, kitöltés előtt olvassa el a nyilatkozathoz tartozó tájékoztatót!)**

**I.** A nyilatkozatot adó magánszemély Módosított

neve: …….………………………………………………. nyilatkozat

adóazonosító jele: ⎕⎕⎕⎕⎕⎕⎕⎕⎕⎕ ⎕

1. Nyilatkozom, hogy

házastársam neve: ……….……………………………………

adóazonosító jele: ⎕⎕⎕⎕⎕⎕⎕⎕⎕⎕

Házasságkötésünk ideje: ⎕⎕⎕⎕. ⎕⎕. ⎕⎕.

1. Tudomásul veszem, hogy az első házasok kedvezménye maximum a házasságkötést követő hónaptól számított 24 hónapon keresztül vehető figyelembe. ⎕
2. **Nyilatkozom**, **hogy** ⎕⎕ **hónaptól kezdődően (e hónapra is) az első házasok kedvezményét** **………………… forint összegben kívánom igénybe venni.**
3. **A nyilatkozattétel időpontjától kezdődően (erre a hónapra sem) az első házasok kedvezményét nem kívánom igénybe venni.** ⎕

**Felelősségem tudatában kijelentem, hogy a nyilatkozat tartalmát házastársam megismerte és elfogadta.**

A nyilatkozatot tevő magánszemély aláírása: ……………………………………..

Kelt: …………………………..

**Tájékoztató**

**III.** Az I. Blokkban szereplő magánszemély munkáltatójaként (kifizetőjeként) a nyilatkozat tartalmát tudomásul vettem. A magánszemély adóelőlegét az I. Blokkban szereplő nyilatkozat figyelembevételével állapítom meg.

A munkáltató, kifizető megnevezése: ……………………………………

A munkáltató, kifizető adószáma: ⎕⎕⎕⎕⎕⎕⎕⎕—⎕—⎕⎕ ……………………………

Kelt:………………………………. Cégszerű aláírás

**II.** Az első házasok kedvezményét kérő magánszemély házastársa

neve …………………………………………………………………….

adóazonosító jele: ⎕⎕⎕⎕⎕⎕⎕⎕⎕⎕

Adóelőleget megállapító munkáltató, kifizető megnevezése: …………………………………………………..

adószáma: ⎕⎕⎕⎕⎕⎕⎕⎕—⎕—⎕⎕

az első házasok kedvezményének érvényesítését kérő adóelőleg-nyilatkozathoz

**Tudja-e, hogy** **adóelőleg-nyilatkozatát az Online Nyomtatványkitöltő Alkalmazásban (ONYA) is leadhatja?**

Ez az adóelőleg-nyilatkozat beadásának legegyszerűbb módja, hiszen a NAV

* a nyilatkozatot a rendelkezésre álló személyes adatokkal, illetve a korábbi nyilatkozatok adataival előre feltölti,
* a kitöltött nyilatkozatot elektronikusan továbbítja az Ön által megjelölt munkáltatónak, kifizetőnek.

Az ONYA felületen kitöltött nyilatkozatot a NAV tárolja, így szükség esetén szerkeszthető, módosítható, ismételten beküldhető.

Az ONYA ügyfélkapus regisztrációval érhető el a NAV honlapján keresztül.

Ha Ön igényli, hogy a munkáltatója, kifizetője az Ön járandóságaiból az első házasok kedvezményének figyelembevételével vonja le az adóelőleget, **ezt a nyilatkozatot két példányban töltse ki és adja át munkáltatójának, kifizetőjének!**

**Az adóelőleg-nyilatkozat nem kizárólag munkáltató számára adható, hanem olyan kifizető felé is, aki összevonás alá eső rendszeres jövedelmet** juttat.

**Munkáltató**, aki bért fizet ki, illetve a társas vállalkozás tevékenységében személyesen közreműködő tagnál a társas vállalkozás. Bérnek számít a munkabér, de az adóköteles társadalombiztosítási ellátás, például a gyermekgondozási díj is, így a nyilatkozat ilyen esetben is megtehető.

**Kifizető** az a belföldi juttató, aki **összevonás alá eső rendszeres jövedelmet** juttat a magánszemélynek, például megbízási szerződés alapján.

**Rendszeres jövedelem** a havi, heti bér, munkadíj, tiszteletdíj, személyes közreműködés ellenértéke, egyéb juttatás.

A munkáltató, kifizető a nyilatkozatot az adóéven belül, az átadást követő kifizetéseknél veszi figyelembe. Ha a nyilatkozatban közölt adatok változnak, **Ön köteles haladéktalanul új nyilatkozatot tenni** – ezt az I. Blokk jobb felső sarkában **(Módosított nyilatkozat kódkockában)** kell X-szel jelölnie.

Ha a továbbiakban nem kívánja igénybe venni az első házasok kedvezményét, akkor ezt az 4. sorban kell jelölnie (például, mert a házassági életközösség megszakad, vagy ezentúl a kedvezmény teljes összegét a házastársa érvényesíti). Ha év közben új munkáltatónál helyezkedik el és új nyilatkozatot tesz, az **nem számít módosított nyilatkozatnak**.

A nyilatkozat egyik példányát a munkáltatónak (kifizetőnek), másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtásának évét követő 5. év végéig megőriznie.

Az adóelőleg megállapításakor az első házasok kedvezményét a házastársak az összeg felosztásával **közösen is igénybe vehetik**.

*Ha Ön az első házasok kedvezményét jogalap nélkül kéri, és így az adóbevallásában 10 ezer forintot meghaladó befizetési kötelezettsége keletkezik, akkor ennek 12 százalékát különbözeti-bírságként kell megfizetnie az adóhátralékával együtt.*

**A kedvezmény igénybevételének feltételei**

**Az első házasok kedvezményére a házaspár akkor jogosult, ha legalább egyiküknek ez az első házassága.** Ez azt jelenti, hogy a házaspárnak az a tagja is érvényesítheti, megoszthatja a kedvezményt, akinek nem ez az első házassága. Annak nincs jelentősége, hogy a házasságkötés belföldön vagy külföldön történt.

A kedvezményt a **bejegyzett élettársak is igénybe vehetik**[[1]](#footnote-1), ezért a házastárs kifejezés alatt a bejegyzett élettárs is értendő.

**Az első házasok kedvezménye** – a családi kedvezményhez hasonlóan– **az Ön összevont adóalapját csökkenti.** Ha Ön e nyilatkozattal kéri az első házasok kedvezményét, a kedvezmény az adóelőleg alapját – és ezért az adóévi jövedelmeiből fizetendő adóelőleg összegét is – csökkenti.

A jogosultak által együttesen érvényesíthető kedvezmény jogosultági hónaponként **33** **335 forint.** Ez a gyakorlatban azt jelenti, hogy havonta 5 ezer forinttal magasabb összegű nettó kereset áll a házaspárok rendelkezésére.

**Az első jogosultsági hónap** a házasságkötést követő hónap. A kedvezmény a házassági életközösség alatt legfeljebb 24 hónapon keresztül érvényesíthető. A kedvezményt nem veszíti el a magánszemély akkor sem, ha családi kedvezményre válik jogosulttá, vagy ha a házasság megkötésekor a felek bármelyike már jogosult családi kedvezményre. Ilyen esetben az első házasok kedvezménye a családi kedvezményt megelőzően érvényesíthető. A 24 hónapos jogosultsági idő csak akkor szakad meg, ha a házassági életközösség időközben felbomlik.

Példa: a felek február 14-én házasságot kötnek. Ebben az esetben először márciusában míg utoljára két év múlva februárban jogosultak ezen a címen kedvezményt érvényesíteni, kivéve, ha időközben a házassági életközösség megszakad válás, vagy haláleset miatt. Esetükben a házasságkötés évében az első házasok kedvezménye szempontjából az 2021-ben 10 jogosultsági hónapjuk lesz.

2022-től, ha az első házasok kedvezményére jogosult házaspár mindkét tagja 25 év alatti fiatal, akkor az első házasok kedvezménye érvényesítésének első hónapja az a hónap, amelyet megelőző hónapban a házastársak valamelyike a 25. életévét betölti.

Ha a 25 év alatti fiatalok házasságkötése 2021. december előtt történt és a fiatalok már érvényesítik az első házasok kedvezményét, akkor ennek igénybevételét fel kell függeszteni 2022. január 1-től. Ebben az esetben az első házasok kedvezménye érvényesítésének időszakából még hátralévő jogosultsági hónapok azt követő hónaptól vehetők igénybe, amelyben az egyik házastárs betölti a 25. életévét.

Például, ha a házaságkötés időpontja 2021 június 4. akkor 2021-ben július-december hónapokra érvényesíthető az első házasok kedvezménye, 2022 januárjában már nem. Ha az egyik fél 2022. augusztus 5-én 25 éves lesz, akkor szeptembertől igénybe vehetik az első házasok kedvezményét a még hátralévő 18 hónapra. Ekkor adóelőleg-nyilatkozatot kell adnia az első házasok kedvezményéről a munkáltató, rendszeres bevételt juttató kifizető részére.

**Az adóelőleg-nyilatkozat kitöltése**

**Az I. Blokkhoz:** Ön ebben a blokkban nyilatkozik munkáltatójának arról, hogy érvényesíteni kívánja az első házasok kedvezményét.

**Az 1. pontban** a házastárs nevét, adóazonosító jelét, valamint házasságkötésük idejét kell feltüntetnie.

**A 2. ponthoz:** az első házasok kedvezménye a házasságkötést követő hónaptól 24 hónapon keresztül érvényesíthető. Mivel a házassági életközösség ezen időszak alatti felbomlásával a jogosultság is megszűnik, ezt a tényt jeleznie kell munkáltatójának, kifizetőjének.

A kedvezmény igénybevételének további feltételei

Ön csak akkor érvényesíthet a személyi jövedelemadóról szóló 1995. évi CXVII. törvény szerinti első házasok kedvezményét, ha azonos vagy hasonló **kedvezményt** ugyanarra az időszakra **másik államban** – ahol önálló és nem önálló tevékenységéből, nyugdíjból és más, hasonló, a korábbi foglalkoztatásból származó jövedelme megadóztatható − figyelemmel a kettős adóztatás elkerüléséről szóló nemzetközi egyezmények rendelkezéseire is − **nem vett és nem is vesz igénybe**.

A külföldi adóügyi illetőségű magánszemély a kedvezményt Magyarországon csak akkor érvényesítheti, ha az adóévben megszerzett összes jövedelmének – ideértve a Magyarországon nem adóztatható jövedelmet is – **75 százaléka Magyarországon adózik.** Az adóévben megszerzett összes jövedelembe beleszámít az önálló és nem önálló tevékenységből származó jövedelem – ideértve különösen a vállalkozói jövedelmet és a vállalkozói osztalékalapot vagy az átalányadó alapját – valamint a nyugdíj és más hasonló, a korábbi foglalkoztatásból megszerzett jövedelem, függetlenül attól, hogy mely országban adókötelesek.

**Ha Ön külföldi adóügyi illetőségű, a „Kiegészítő nyilatkozat a külföldi adóügyi illetőségű magánszemélyek adóalap-kedvezményének érvényesítéséhez” nyilatkozatot is ki kell töltenie és a munkáltató, rendszeres jövedelmet juttató kifizető részére átadnia a kedvezményének igénybevételéhez! Adóazonosító jelet ebben az esetben is meg kell adni!**

**A 3. pontban** nyilatkoznia kell arról, hogy mikortól és milyen összegben kívánja érvényesíteni az első házasok kedvezményét.

**A 4. pontban** kell jeleznie, ha a nyilatkozat hónapjától nem kéri az első házasok kedvezményét. Ebben az esetben a nyilatkozat jobb felső sarkában X-szel kell jelölnie, hogy módosított nyilatkozatot nyújt be.

**A II. Blokkhoz:** ezekben a sorokban kell szerepeltetni a házastárs nevét, adóazonosító jelét, és ha van adóelőleget megállapító munkáltatója, rendszeres bevételt juttató kifizetője, akkor annak megnevezését, adószámát.

**A III. Blokkhoz:** ezt a blokkot az Ön munkáltatójának, kifizetőjének kell kitöltenie.

1. A bejegyzett élettársi kapcsolatról, az ezzel összefüggő, valamint az élettársi viszony igazolásának megkönnyítéséhez szükséges egyes törvények módosításáról szóló 2009. évi XXIX. törvény (a továbbiakban: Béktv.) 3. § (1) bekezdése alapján. [↑](#footnote-ref-1)